Abdul-Aziz Ayaba Musah

Abdul-Aziz Ayaba Musah ɗan siyasar Ghana ne kuma ɗan majalisa mai wakiltar mazabar Mion. An zaɓe shi a lokacin dan majalisa na shekarar 2020, inda ya zama dan majalisa na farko da ya yi nasara akan tikitin New Patriotic Party a mazabar Mion.

 Rayuwar farko da ilimi 
An haife shi a ranar 1 ga watan Janairun shekarar 1986, kuma ya fito ne daga garin Sang a yankin Arewacin Ghana. Ya yi SSSCE a shekarar 2005. A shekarar 2017 ya samu takardar shaidar kammala digiri a fannin aikin gwamnati sannan a shekarar 2010 ya kara samun digiri a fannin tattalin arziki.

 Aiki 
Ya kasance ma’aikacin bautar kasa a Hukumar Inshorar Lafiya ta Kasa, sannan kuma mai kula da ma’aikatan kananan hukumomi. Shi ne Babban Manaja na Kamfanin Alhaji Musah.

 Aikin siyasa 
Dan jam'iyyar NPP ne kuma a halin yanzu dan majalisa mai wakiltar mazabar Mion. Ya lashe zaben ne da kuri'u 21,552 yayin da Mohammed Abdul Aziz na jam'iyyar NDC ya samu kuri'u 14,158. Kwace kujerar da Abdul Aziz ya yi ya kafa tarihi domin shi ne karon farko da jam'iyyar NPP ta lashe mazabar Mion cikin shekaru 28.

A shekarar 2021, an rantsar da Abdul-Aziz tare da Alexander Kwamena Afenyo-Markin, Johnson Kwaku Adu, Laadi Ayii Ayamba da Emmanuel Kwasi Bedzrah a lokacin babban zama na shekarar 2021, na Majalisar ECOWAS wanda ya faru a Freetown na kasar Saliyo.

 Kwamitoci 
Shi mamba ne na Kwamitin Kasafin Kudi na Musamman sannan kuma memba ne a Kwamitin Samar da Ayyuka, Jin Dadin Jama'a da Kamfanonin Jiha.

 Rayuwa ta sirri 
Abdul Aziz musulmi ne.

 Tallafawa 
A shekarar 2020, ya ba da kyautar babur ga Sarkin Jagrido a yankin Arewacin Ghana.

 Manazarta